આ અંગે હિંમતનગર એસ.ટી. મજદૂર સંઘના પ્રમુખ આર.એલ.દેસાઇ, મહામંત્રી જે.એસ.પટેલ સહિત કર્મચારીઓ અને આગેવાનોએ આવેદનપત્ર આપી રજૂઆત કરતા જણાવ્યુ હતું કે, એસ.ટી. નિગમના કર્મચારીઓને સાતમા પગારપંચનો લાભ આપવામાં આવે, પરિપત્ર નં.૨૦૭૭ કર્મચારીઓના હિત વિરોધી હોવાથી તેને રદ કરવો જોઇએ, ડ્રાયવર કમ કંડકટરની કક્ષાના કર્મચારીઓને કોઇપણ એક જ કક્ષામાં સમાવેશ કરવો અને તેઓને વતનનો લાભ આપવો જોઇએ, જીપીએસ સિસ્ટમના ઓથા હેઠળ ડ્રાયવર, કંડકટર કક્ષાના કર્મચારીઓને મેમો ચાર્જશીટ આપી આર્થિક નુકશાનની સાથે માનસિક ત્રાસ ગુજારવામાં આવે તે બંધ કરવો જોઇએ, નિગમની બસોમાં શિડયુલના રનીંગ ટાઇમમાં સુધારો કરી કર્મચારીઓને નિયમ અનુસાર ઓવરટાઇમ પણ આપવો જોઇએ.